CELEX: 32016D1189
Language: hu
Date: 2016-07-19 00:00:00
Title: A Bizottság (EU) 2016/1189 végrehajtási határozata (2016. július 19.) az UV-fénnyel kezelt tejnek a 258/97/EK európai parlamenti és tanácsi rendelet szerinti új élelmiszerként való forgalomba hozatala engedélyezéséről (az értesítés a C(2016) 4565. számú dokumentummal történt)

21.7.2016   
            
            
               HU
            
            
               Az Európai Unió Hivatalos Lapja
            
            
               L 196/50
            
         A BIZOTTSÁG (EU) 2016/1189 VÉGREHAJTÁSI HATÁROZATA
   (2016. július 19.)
   az UV-fénnyel kezelt tejnek a 258/97/EK európai parlamenti és tanácsi rendelet szerinti új élelmiszerként való forgalomba hozatala engedélyezéséről
   
      
         (az értesítés a C(2016) 4565. számú dokumentummal történt)
      
   
   (Csak az angol nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2012. szeptember 26-án a Dairy Crest Ltd vállalat az UV-fénnyel kezelt tejnek a 258/97/EK rendelet 1. cikke (2) bekezdésének f) pontja szerinti új élelmiszer-összetevőként való forgalomba hozatalára vonatkozó kérelmet nyújtott be az illetékes ír hatóságokhoz.
            
         
               (2)
            
            
               Írország illetékes élelmiszer-értékelő testülete 2013. január 10-én közzétette az elsődleges értékelési jelentést. Jelentésében arra a következtetésre jutott, hogy az UV-fénnyel kezelt tej megfelel a 258/97/EK rendelet 3. cikkének (1) bekezdésében az új élelmiszerekre vonatkozóan megállapított feltételeknek.
            
         
               (3)
            
            
               A Bizottság 2013. január 16-án továbbította az elsődleges értékelési jelentést a többi tagállamnak.
            
         
               (4)
            
            
               A 258/97/EK rendelet 6. cikke (4) bekezdésének első albekezdésében meghatározott 60 napos időszak alatt indokolt kifogások merültek fel.
            
         
               (5)
            
            
               2015. február 9-én a Bizottság konzultált az Európai Élelmiszerbiztonsági Hatósággal (EFSA) és felkérte, hogy végezze el az UV-fénnyel kezelt tej mint a 258/97/EK rendelet szerinti új élelmiszer újbóli értékelését.
            
         
               (6)
            
            
               2015. december 10-én az EFSA az UV-kezelt tej mint új élelmiszer biztonságosságáról szóló tudományos szakvéleményében (2) arra a következtetésre jutott, hogy az UV-kezelt tej a tervezett felhasználási feltételek mellett biztonságos.
            
         
               (7)
            
            
               A szakvélemény megfelelő alapot nyújt annak megállapításához, hogy az UV-fénnyel kezelt tej mint új élelmiszer megfelel a 258/97/EK rendelet 3. cikkének (1) bekezdésében meghatározott feltételeknek.
            
         
               (8)
            
            
               A pasztőrözött tej UV-fénnyel történő kezelése növeli a tej D-vitamin-tartalmát. Az 1169/2011/EU európai parlamenti és tanácsi rendelet (3) meghatározza, hogy mi tekinthető jelentős mennyiségnek a vitaminok és ásványi anyagok esetében. Ezért fontos a fogyasztók megfelelő tájékoztatása a termékben az UV-kezelés révén előállított D-vitamin jelenlétéről.
            
         
               (9)
            
            
               Az 1925/2006/EK európai parlamenti és tanácsi rendelet (4) meghatározza a vitaminok, ásványi anyagok és bizonyos egyéb anyagok élelmiszerekhez történő hozzáadására vonatkozó követelményeket. Az UV-fénnyel kezelt tej felhasználását az említett szabályozásban meghatározott előírások sérelme nélkül kell engedélyezni.
            
         
               (10)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az e határozat I. mellékletében meghatározott, UV-fénnyel kezelt tej az e határozat II. mellékletében meghatározott felhasználási célok és maximális szintek betartásával az 1925/2006/EK rendelet különös rendelkezéseinek sérelme nélkül az Unióban új élelmiszerként forgalomba hozható.
   2. cikk
   Az e határozattal engedélyezett, UV-fénnyel kezelt tej megnevezése, amelyet az azt tartalmazó élelmiszer címkéjén fel kell tüntetni: „UV-fénnyel kezelve”.
   Ha az UV-fénnyel kezelt tejben található D-vitamin mennyisége az 1169/2011/EU európai parlamenti és tanácsi rendelet XIII. melléklete A. része 2. pontja értelmében jelentős mennyiségűnek tekintendő, a címkén szereplő szöveg a következővel egészül ki: „UV-kezeléssel előállított D-vitamint tartalmaz” vagy „UV-kezeléssel előállított D-vitamint tartalmazó tej”.
   3. cikk
   Ennek a határozatnak a címzettje a Dairy Crest Ltd, Claygate House, Littleworth Road, Esher, Surrey, KT10 9PN, Egyesült Királyság.
   
      Kelt Brüsszelben, 2016. július 19-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 43., 1997.2.14., 1. o.
   
   
      (2)  The EFSA Journal (2016); 14(1):4370.
   
      (3)  Az Európai Parlament és a Tanács 2011. október 25-i 1169/2011/EU rendelete a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK európai parlamenti és tanácsi rendelet módosításáról és a 87/250/EGK bizottsági irányelv, a 90/496/EGK tanácsi irányelv, az 1999/10/EK bizottsági irányelv, a 2000/13/EK európai parlamenti és tanácsi irányelv, a 2002/67/EK és a 2008/5/EK bizottsági irányelv és a 608/2004/EK bizottsági rendelet hatályon kívül helyezéséről (HL L 304., 2011.11.22., 18. o.).
   
      (4)  Az Európai Parlament és a Tanács 2006. december 20-i 1925/2006/EK rendelete a vitaminok, ásványi anyagok és bizonyos egyéb anyagok élelmiszerekhez történő hozzáadásáról (HL L 404., 2006.12.30., 26. o.).
   
      I. MELLÉKLET
      AZ UV-FÉNNYEL KEZELT TEJ LEÍRÁSA
      
         Meghatározás:
      
      Az UV-fénnyel kezelt tej olyan (teljes és félzsíros) tehéntej, amelyet pasztőrözést követően turbulens áramlás útján ultraibolya (UV) fénnyel történő sugárzásnak tesznek ki. A pasztőrözött tej UV-fénnyel történő kezelése növeli a termék D3-vitamin- (kolekalciferol) koncentrációját, mivel a 7-dehidrokoleszterolt D3-vitaminná alakítja.
      UV sugárzás: 200–310 nm hullámhosszú ultraibolya fénnyel történő sugárzás, 1 045 J/l energia-bevitellel.
      
         D3-vitamin:
      
      
                  Kémiai név
               
               
                  (1S,3Z)-3-[(2E)-2-[(1R,3aS,7aR)-7a-metil-1-[(2R)-6-metilheptán-2-il]-2,3,3a,5,6,7-hexahidro-1H-indén-4-ilidén]etilidén]-4-metilidénciklohexán-1-ol
               
            
                  Szinonima
               
               
                  Kolekalciferol
               
            
                  CAS-szám:
               
               
                  67-97-0
               
            
                  Molekulatömeg
               
               
                  384,6377 g/mol
               
            
         Tartalom:
      
      
                  D3-vitamin a végtermékben
               
               
                  Teljes tej (1): 0,5–3,2 μg/100 g (2)
                  
                  Félzsíros tej (1): 0,1–1,5 μg/100 g (2)
                  
               
            
         (1)  A mezőgazdasági termékpiacok közös szervezésének létrehozásáról és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletben (HL L 347., 2013.12.20., 671. o.) foglaltaknak megfelelően.
      
         (2)  HPLC
   
   
      II. MELLÉKLET
      AZ UV-FÉNNYEL KEZELT TEJ ENGEDÉLYEZETT FELHASZNÁLÁSAI
      
                  Élelmiszer-kategória
               
               
                  A D3-vitamin mértéke
               
            
                  Pasztőrözött teljes tej (1)
                  
               
               
                  5–32 μg/kg az általános lakosság (a csecsemők kivételével) esetében
               
            
                  Pasztőrözött félzsíros tej (1)
                  
               
               
                  1–15 μg/kg az általános lakosság (a csecsemők kivételével) esetében
               
            
         (1)  Önmagában fogyasztva.